**ԱՄՓՈՓԱԹԵՐԹ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆ ՄԱՐՏԻ 26-Ի N 383-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ ԱՌԱՋԱՐԿՈՒԹՅՈՒՆՆԵՐԻ ԵՎ ԴԻՏՈՂՈՒԹՅՈՒՆՆԵՐԻ ՎԵՐԱԲԵՐՅԱԼ**

|  |  |
| --- | --- |
| **1. ՀՀ Ոստիկանություն** | 13 Մայիսի, 2022 թ. |
| N 1/21/40798-22 |
| Ի պատասխան Ձեր 2022 թվականի մայիսի 6-ի թիվ ԱԱ/09/11199-2022 գրության` ՀՀ ոստիկանությունում ուսումնասիրվել է «Հայաստանի Հանրապետության կառավարության 2020 թվական մարտի 26-ի N 383-Ն որոշման մեջ փոփոխություններ կատարելու մասին» ՀՀ կառավարության որոշման նախագիծը, որի վերաբերյալ առարկություններ և առաջարկություններ չկան: | Ընդունվել է ի գիտություն: |
| **2. Մարդու իրավունքների պաշտպանի գրասենյակ** | 13 Մայիսի, 2022 թ. |
| N 01/13.1/2605-2022 |
| Ի պատասխան Ձեր՝ 2022 թվականի մայիսի 10-ի թիվ ԱԱ/09/11199-2022 գրության տեղեկացնում եմ, որ «ՀՀ կառավարության 2020 թվական մարտի 26-ի N 383-Ն որոշման մեջ փոփոխություններ կատարելու մասին» կառավարության որոշման նախագծի վերաբերյալ նկատառումներ չկան: | Ընդունվել է ի գիտություն: |
| **3. Աշխատանքի և սոցիալական հարցերի նախարարություն** | 18 մայիսի, 2022 թ. |
| N ՄՆ/ԳԽ-2/13411-2022 |
| Ուսումնասիրելով «Հայաստանի Հանրապետության կառավարության 2020 թվական մարտի 26-ի N 383-Ն որոշման մեջ փոփոխություններ կատարելու մասին» ՀՀ կառավարության որոշման նախագիծը (այսուհետ` Նախագիծ) հայտնում եմ, որ Աշխատանքի և սոցիալական հարցերի նախարարությունը ներկայացված Նախագծի վերաբերյալ առաջարկություններ և դիտողություններ չունի։ | Ընդունվել է ի գիտություն: |
|  |  |
| **4. Արդարադատության նախարարության պետական փորձագիտական եզրակացություն** | 13 հունիսի, 2022 թ.  N 01/27.1/25792-2022 |
| 1.Նախագծի 1-ին կետում անհրաժեշտ է ճիշտ նշել ՀՀ կառավարության 2020 թվականի մարտի 26-ի թիվ 383-Ն որոշման վերնագիրը, մասնավորապես՝ «1327-ն» հերթական համարը փոխարինել «1327-Ն» հերթական համարով:  2. Նախագծի 1-ին կետով նախատեսված 1-ին և 2-րդ ենթակետերի հերթականությունն անհրաժեշտ է վերանայել, քանի որ 1-ին ենթակետում խոսքը գնում է ՀՀ կառավարության 2020 թվականի մարտի 26-ի թիվ 383-Ն որոշման թիվ 2 հավելվածի, իսկ 2-րդ ենթակետում՝ նույն որոշման թիվ 1 հավելվածի մասին:  3. Նախագծի 1-ին կետի 1-ին ենթակետով նախատեսված փոփոխության կապակցությամբ առաջարկում ենք ՀՀ կառավարության 2020 թվականի մարտի 26-ի թիվ 383-Ն որոշման 2-րդ հավելվածի ցանկ 2-ի 5-րդ կետն ամբողջությամբ ուժը կորցրած ճանաչել, քանի որ 5-րդ կետն ունի միայն մեկ ենթակետ և վերաբերում է լսողական բժշկական սարքերի օգտագործմամբ տրանսպորտային միջոց վարելու բժշկական ցուցումներին, մինչդեռ նախագծի հիմնավորման համաձայն՝ հավելվածի վերոնշյալ կարգավորումները նախատեսվում է ուժը կորցրած ճանաչել:  4. Միաժամանակ հայտնում ենք, որ Հայաստանի Հանրապետության կառավարության 2020 թվականի մարտի 26-ի թիվ 383-Ն որոշման նախաբանում վկայակոչված օրենքի վերնագիրը սխալ է նշված: Այս առումով առաջարկում ենք հիշյալ որոշման նախաբանը վերանայել՝ «Ճանապարհային երթևեկության անվտանգության մասին» բառերը փոխարինելով «Ճանապարհային երթևեկության անվտանգության ապահովման մասին» բառերով: Սույն դիտողությունը բխում է «Նորմատիվ իրավական ակտերի մասին» Հայաստանի Հանրապետության օրենքի 13-րդ հոդվածի 1-ին մասի պահանջներից: | 1. Ընդունվել է, կատարվել է համապատասխան փոփոխություն: 2. Ընդունվել է, կատարվել է համապատասխան փոփոխություն: 3. Ընդունվել է, կատարվել է համապատասխան փոփոխություն: 4. Ընդունվել է, կատարվել է համապատասխան փոփոխություն: |
| **ՀՀ վարչապետի աշխատակազմի պետաիրավական վարչության եզրակացություն** | 8-ը օգոստոսի, 2022 թվական |
| N 02/10.39/25975-2022 |
| Նախագծով, մասնավորապես, առաջարկվում է ուժը կորցրած ճանաչել տրանսպորտային միջոց շահագործելու բժշկական ցուցումներ համարվող՝ լսողական բժշկական սարքերի օգտագործմամբ տրանսպորտային միջոց վարելու ցուցումներ սահմանող դրույթը (1-ին խմբի վարորդների մասով): Նախագծի ընդունման անհրաժեշտությունը հիմնավորվում է, մասնավորապես, Եվրոպական պառլամենտի և խորհրդի 2006 թվականի դեկտեմբերի 20-ի 2006/126/ԵՀ հրահանգով, ըստ որի՝ լսողության խնդիրներ ունեցող անձանց տրանսպորտային միջոց վարելու իրավունքը կարող է սահմանափակվել միայն 2-րդ խմբի վարորդների համար` բժշկական եզրակացության հիման վրա:  Նախ, հարկ է ընդգծել, որ 1-ին խմբի վարորդական իրավունքի վկայական ստանալու համար «Ճանապարհային երթևեկության անվտանգության ապահովման մասին» ՀՀ օրենքի 28-րդ հոդվածով նախատեսված է բժշկական հավատարմագրման պահանջ, այդ թվում այն դեպքում, երբ վարորդական իրավունքի վկայական ստանալու գործընթացն իրականացնելիս ակնհայտ երևում է, որ անձի մոտ առկա են լսողության ակնհայտ խանգարումներ: Նշված կարգավորումից բխում է, որ լսողության ակնհայտ խանգարումներ ունենալը պետք է հաշվի առնվի վերջիններիս վարորդական իրավունքի վկայական տրամադրելու գործընթացում: Այնինչ, հիշյալ օրենքից ածանցվող Կառավարության որոշման փոփոխությամբ, ըստ էության, լսողության ակնհայտ խանգարումներ ունեցող անձանց մասով բժշկական հավատարմագրման պահանջը դարձվում է առարկայազուրկ:  Բացի այդ, հարկ է նշել, որ նախագծով փոփոխվող որոշումն ընդունվել է 2020թ., այն է՝ դեռևս 2006թ. ընդունված՝ հիմնավորմամբ վկայակոչվող հրահանգի առկայության պայմաններում, սակայն դրա պահանջների անտեսմամբ: Այս համատեքստում, ծանրակշիռ հիմնավորման կարիք ունի ընդամենը երկու տարի անց հրահանգի մատնանշմամբ անձանց կյանքի և առողջության անվտանգության ապահովման տեսանկյունից կարևոր նշանակություն ունեցող կարգավորումների չեղարկման առաջարկությունը՝ հատկապես օրենքի վերը մեջբերված կարգավորման առկայության պայմաններում, ինչպես նաև հաշվի առնելով այն հանգամանքը, որ այդ հրահանգը Հայաստանի Հանրապետության համար պարտադիր ուժ չունի:  Ավելին, նախագծի ընդունման հիմնավորմամբ նշվում է, որ այն բխում է 2050 Հայաստանի վերափոխման ռազմավարության «Մեր ազգային նպատակները» բաժնի 4-րդ կետով սահմանված քաղաքացիների անվտանգության, բարեկեցության, ազատության և երջանկության, ինչպես նաև հանրահռչակ մյուս իրավունքների ապահովման և պաշտպանության պահանջից: Մեջբերված ռազմավարական նպատակում խոսվում է նաև քաղաքացիների անվտանգության ապահովման մասին, մինչդեռ, մեր գնահատմամբ, առաջարկվող լուծումները չեն նպաստելու ճանապարհային երթևեկության անվտանգության ապահովմանը՝ հանգեցնելով քաղաքացիների անվտանգության երաշխիքների նվազեցման, իսկ հիմնավորմամբ հիշատակված Կառավարության 2007 թվականի հունիսի 28-ի թիվ 955-Ն որոշման և փոփոխվող որոշման 2-րդ հավելվածի կարգավորումները բավարար չեն, որպեսզի որակվեն որպես պատշաճ հիմնավորում՝ այդ մտահոգության հաղթահարման առումով: | Ընդունվել է, նախագիծը խմբագրվել է, նախագծի հիմնավորման մեջ  լրացում է կատարվել:  Միաժամանակ հարկ է նշել, որ Նախագծի ընդունմամբ թե' 1-ին խմբի թե' 2-րդ խմբի վարորդական իրավունքի վկայական ստանալու համար, երբ վարորդական իրավունքի վկայական ստանալու գործընթացն իրականացնելիս ակնհայտ երևում է, որ անձի մոտ առկա են լսողության ակնհայտ խանգարումներ «Ճանապարհային երթևեկության անվտանգության ապահովման մասին» ՀՀ օրենքի 28-րդ հոդվածով նախատեսված բժշկական հավատարմագրման պահանջը չի անտեսվում: |
| **ՀՀ Կենտրոնական բանկ** | 14.09.2022 N  N 16.2-07/0677-22 |
| Հայաստանի Հանրապետության կառավարության 2020 թվականի մարտի 26-ի թիվ 383-Ն որոշման մեջ փոփոխություն և լրացում կատարելու մասին կառավարության որոշման նախագծի շրջանակներում խուլ վարորդներին ԱՊՊԱ-ի տրամադրման համար հատուկ պայմանների սահմանման անհրաժեշտության վերաբերյալ Հայաստանի Հանրապետության կենտրոնական բանկը հայտնում է հետևյալը․  Համաձայն «Հայաստանի ավտոապահովագրողների բյուրո» ՀԿ-ի գործող կանոնների՝ ԱՊՊԱ պայմանագրի համար հաշվարկված վերջնական ապահովագրավճարների նկատմամբ որևէ ուղղակի և անուղղակի զեղչերի կիրառումը ներառյալ ԱՊՊԱ պայմանագրի կնքմանը ուղեկցող ցանկացած անհատույց կամ զեղչված գնով ծառայություններ կամ նվերների կիրառումը արգելվում է:  Սակայն ներկայումս ԱՊՊԱ սակագների վերաբերյալ գործող քաղաքականությունը գտնվում է փոփոխության փուլում՝ անցում է կատարվում ԱՊՊԱ պայմանագրի գնի ազատականացման մոդելի, որը պետք է հիմնված լինի անհատական ռիսկերի վրա։ Սա նշանակում է, որ ապահովագրական ընկերություններն ինքնուրույն են որոշելու ԱՊՊԱ պայմանագրի գնի վերաբերյալ իրենց քաղաքականությունները, այդ թվում զեղչերի տրամադրման վերաբերյալ իրենց մոտեցումները։ Այնուամենայնիվ, ԱՊՊԱ պայմանագրի գնի նկատմամբ կիրառվող զեղչերի քաղաքականությունը պետք է հիմնավորվի առկա վիճակագրությամբ, տվյալներով։  Ցանկանում եմ Ձեր ուշադրությունը հրավիրել նաև այն հանգամանքի վրա, որ բազմաթիվ երկրներում հաշմանդամության կարգ ունեցող անձանց զեղչերի և արտոնությունների ֆինանսավորումը իրականացվում է պետության կողմից՝ պետության սոցիալական քաղաքականության շրջանակներում: | Ընդունվել է ի գիտություն: |
| **ՀՀ Ոստիկանություն** | 2022թ. նոյեմբերի 14  N 1/21/99135-22 |
| Ի պատասխան Ձեր 08.11.2022թ. թիվ ԱԱ/0926663-2022 գրության` «Հայաստանի Հանրապետության կառավարության 2020 թվականի մարտի 26-ի N 383-Ն որոշման մեջ փոփոխություններ կատարելու մասին» ՀՀ կառավարության որոշման 06.05.2022 թ. թիվ ԱԱ/09/11199-2022 գրությամբ ներկայացված նախագծի կարգավորումներն ընդունելի են:  Այլ հիմնավորմամբ նոր կամ լրամշակված նախագիծ ներկայացվելու դեպքում պատրաստ ենք` քննարկելու գրությամբ նշված կարգավորումների նպատակահարմարության հարցը:  Ինչ վերաբերվում է նախագծի ընդունման հիմնավորման նպատակով ակնկալվող համեմատական վերլուծությանը, ապա ՀՀ ոստիկանությունում նման վիճակագրություն չի վարվում: Հետևաբար այդ մասին տվյալներ առկա չեն: |
| Ընդունվել է ի գիտություն: |